Neuvoston asetus (EY) N:o 2479/98, annettu 12 päivänä marraskuuta 1998, tietyistä Etelämantereella harjoitettavaan kalastustoimintaan sovellettavista säilyttämis- ja valvontatoimenpiteistä annetun asetuksen (EY) N:o 66/98 muuttamisesta



Virallinen lehti nro L 309 , 19/11/1998 s. 0001 - 0006



NEUVOSTON ASETUS (EY) N:o 2479/98, annettu 12 päivänä marraskuuta 1998, tietyistä Etelämantereella harjoitettavaan kalastustoimintaan sovellettavista säilyttämis- ja valvontatoimenpiteistä annetun asetuksen (EY) N:o 66/98 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon tietyistä Etelämantereella harjoitettavaan kalastustoimintaan sovellettavista säilyttämis- ja valvontatoimenpiteistä ja asetuksen (EY) N:o 2113/96 kumoamisesta 18 päivänä joulukuuta 1997 annetun neuvoston asetuksen (EY) N:o 66/98 (1) ja erityisesti sen 21 artiklan, ottaa huomioon komission ehdotuksen, sekä katsoo, että yleissopimus Etelämantereen meren elollisten luonnonvarojen säilyttämisestä, jäljempänä "yleissopimus", hyväksyttiin neuvoston päätöksellä 81/691/ETY (2) ja se tuli voimaan yhteisössä 21 päivänä toukokuuta 1982, olisi otettava huomioon 19 päivänä toukokuuta 1980 annetun Etelämantereen meren elollisten luonnonvarojen säilyttämistä koskevan kokouksen puheenjohtajan julistus, joka on liitetty kyseisen kokouksen päätösasiakirjaan, ja erityisesti sen 5 kohta. yleissopimuksella perustettu toimikunta Etelämantereen meren elollisten luonnonvarojen säilyttämiseksi, jäljempänä "CCAMLR", vahvisti 7 päivänä marraskuuta 1997 pidetyssä vuosittaisessa kokouksessaan tiedekomiteansa antaman suosituksen perusteella CCAMLR- sääntelyalueella 7 päivästä marraskuuta 1997 6 päivään marraskuuta 1998 sovellettavat tietyt säilyttämis- ja hallinnointitoimenpiteet, nämä säilyttämistoimenpiteet tulivat sitoviksi 10 päivästä toukokuuta 1998, olisi säädettävä, että ainoastaan alukset, joilla on asetuksen (EY) N:o 1627/94 (3), mukaisesti myönnetty erityiskalastuslupa saavat kalastaa, CCAMLR:n jäsenet ovat sopineet aikovansa soveltaa väliaikaisesti 7 päivänä marraskuuta 1997 vahvistettuja säilyttämistoimenpiteitä ennen niiden sitoviksi tuloa, koska tietyt säilyttämistoimenpiteet koskevat kalastuskausia, jotka alkavat 7 päivänä marraskuuta 1997 tai sen jälkeen, yhteisön on yleissopimuksen sopimuspuolena varmistettava, että CCAMLR:n vahvistamia toimenpiteitä sovelletaan jäsenvaltioiden lipun alla purjehtiviin kalastusaluksiin vahvistetuista päivämääristä alkaen, ja tämän vuoksi asetusta (EY) N:o 66/98 olisi muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 66/98 seuraavasti: 1) Korvataan 2 artiklan 1 kohta seuraavasti: "1. Ainoastaan niillä kalastusaluksilla, joiden nimi on 2 kohdassa mainitussa luettelossa ja joille lippuvaltiona oleva jäsenvaltio on asetuksen (EY) N:o 1627/94 (*) 7 artiklan mukaisesti myöntänyt erityiskalastusluvan, on oikeus harjoittaa kalastusta 1 artiklassa määritetyllä alueella. (*) EYVL L 171, 6.7.1994, s. 7." 2) Muutetaan 4 artikla seuraavasti: a) korvataan 3 kohdassa ilmaisu "7 päivään marraskuuta 1997" ilmaisulla "6 päivään marraskuuta 1998"; b) lisätään seuraavat kohdat: "4. Dissostichus spp. -lajiin kohdennettu kalastus FAO-suuralueella 48.5 Etelämanner ja FAO-alueilla 58.4.1 ja 58.4.2 Etelämanner on kielletty 7 päivästä marraskuuta 1997 6 päivään marraskuuta 1998. 5. Lepidonotothen squamifrons -lajiin kohdennettu kalastus FAO-alueella 58.4.4 Etelämanner on kielletty 7 päivästä marraskuuta 1997, paitsi tieteellisessä tarkoituksessa. 6. Lepidonotothen squamifrons-, Notothenia rossii-, Channichthys rhinoceratus- tai Bathyraja spp. -lajeihin kohdennettu kalastus on kielletty FAO-alueella 58.5.2 Etelämanner 7 päivästä marraskuuta 1997 6 päivään marraskuuta 1998. 7. D. Mawsoni -lajiin kohdennettu kalastus FAO-suuralueella 48.4 Etelämanner on kielletty, paitsi tieteellisessä tarkoituksessa". 3) 5 artiklassa a) Korvataan 2 ja 3 kohta seuraavasti: "2. Dissostichus eleginoidesin TAC on: a) 3 300 tonnia FAO-suuralueella 48.3 Etelämanner 1 päivästä huhtikuuta 31 päivään elokuuta 1998, tai kunnes saalis on pyydetty; b) 28 tonnia FAO-suuralueella 48.4 Etelämanner 1 päivästä huhtikuuta 31 päivään elokuuta 1998, tai kunnes a alakohdassa määritetty TAC on saavutettu; c) 3 700 tonnia FAO-alueella 58.5.2 Etelämanner 7 päivästä marraskuuta 1997 6 päivään marraskuuta 1998. Jos Dissostichus eleginoides-lajiin FAO-alueella 58.5.2 Etelämanner kohdennetun kalastuksen aikana Lepidonotothen squamifrons, Notothenia rossii, Channichthys rhinoceratus tai Bathyraja spp. -lajien sivusaalis jollakin vetokerralla: i) ylittää 100 kilogrammaa ja 5 prosenttia kaikkien kalalajien saaliin kokonaispainosta tai ii) on vähintään 2 tonnia, kalastusaluksen on siirryttävä toisille kalavesille vähintään 5 merimailin päähän. Se ei saa palata viiteen päivään alle 5 merimailin etäisyydelle vesistä, joilla sivusaalis ylitti 5 prosenttia. Poisheitetyn Dissostichus eleginoidesin kokonaismäärä ja paino on ilmoitettava, mukaan lukien `jellymeat`-tilassa olevat kalat. Nämä kalat lasketaan kuuluviksi TAC:iin. 3. Champsocephalus gunnari -lajiin TAC on 4 520 tonnia FAO-suuralueella 48.3 Etelämanner 7 päivästä marraskuuta 1997 31 päivään maaliskuuta 1998. Champsocephalus gunnari -lajiin kohdennettu kalastus FAO-suuralueella 48.3 Etelämanner on lopetettava, jos jonkin 5 kohdan i alakohdassa mainitun lajin sivusaalis ylittää vahvistetun rajan. Jos Champsocephalus gunnari -lajiin kohdennetun kalastuksen aikana jonkin 5 kohdan i alakohdassa mainitun lajin sivusaalis jollakin vetokerralla: i) ylittää 100 kilogrammaa ja 5 prosenttia kaikkien kalalajien saaliin kokonaispainosta tai ii) on vähintään 2 tonnia, kalastusaluksen on siirryttävä toisille kalavesille vähintään 5 merimailin päähän. Se ei saa palata viiteen päivään alle 5 merimailin etäisyydelle vesistä, joilla sivusaalis ylitti 5 prosenttia. Jos Champsocephalus Gunnari -lajin sivusaalis jollakin vetokerralla ylittää 100 kilogrammaa, ja yli 10 prosenttia kaloista on kokonaispituudeltaan alle 24 cm, kalastusaluksen on siirryttävä toisille kalavesille vähintään 5 merimailin päähän. Se ei saa palata viiteen päivään alle 5 merimailin etäisyydelle vesistä, joilla pienikokoisten Champsocephalus gunnari -lajin kokonaispituudeltaan alle 24 cm kalojen saalis ylitti 10 prosenttia." b) Muutetaan 4 kohta seuraavasti: i) Korvataan ensimmäisessä ja toisessa alakohdassa ilmaisu "2 päivästä marraskuuta 1996 7 päivään marraskuuta 1997" ilmaisulla "7 päivästä marraskuuta 1997 6 päivään marraskuuta 1998"; ii) korvataan neljäs alakohta seuraavasti: "Jos Electrona carlsbergi -lajiin kohdennetun kalastuksen aikana joidenkin muiden kuin 5 kohdan i alakohdassa lueteltujen kohdelajien sivusaalis jollakin vetokerralla: i) ylittää 100 kilogrammaa ja 5 prosenttia kaikkien kalalajien saaliin kokonaispainosta tai ii) on vähintään 2 tonnia, kalastusaluksen on siirryttävä toisille kalavesille vähintään 5 merimailin päähän. Se ei saa palata viiteen päivään alle 5 merimailin etäisyydelle vesistä, joilla sivusaalis ylitti 5 prosenttia." c) Lisätään 5 kohtaan alakohta seuraavasti: "iii) Kaikessa FAO-alueella 58.5.2 Etelämanner suoritettavassa kohdennetussa kalastuksessa 7 päivästä marraskuuta 1997 6 päivään marraskuuta 1998: - Lepidonotothen squamifrons -lajin sivusaalis ei saa ylittää 325 tonnia, - Channichthys rhinoceratus -lajin sivusaalis ei saa ylittää 80 tonnia, - Bathyraja spp. -lajin sivusaalis ei saa ylittää 120 tonnia. Kaikkien niiden kalalajien, joita ei ole mainittu edellisessä alakohdassa ja joita varten ei ole voimassa mitään muuta saalisrajoitusta, sivusaalis ei FAO-alueella 58.5.2 Etelämanner saa ylittää 50 tonnia." d) Korvataan 6 kohta seuraavasti: "6. Kalavesillä, joilla sivusaalis ylittää tässä artiklassa tarkoitetut määrät, tarkoitetaan kalastusaluksen kulkemaa matkaa siitä kohdasta, jossa pyydys ensimmäisen kerran heitetään, siihen kohtaan, jossa se nostetaan takaisin alukseen." 4) Muutetaan 8 artikla seuraavasti: a) Korvataan 1 kohdan i alakohdassa ilmaisu "1 päivästä maaliskuuta 1997" ilmaisulla "1 päivästä huhtikuuta 1998" ja kumotaan iii alakohta. b) Korvataan 2 kohdan i alakohdassa ilmaisut "1997" ilmaisuilla "1998". 5) Korvataan 11 artiklan 1 ja 2 kohdassa ilmaisut "1997" ilmaisuilla "1998". 6) Muutetaan 12 artikla seuraavasti: a) 1 kohdassa: i) Korvataan a alakohdassa ilmaisu "2 päivästä marraskuuta 1996 31 päivään elokuuta 1997" ilmaisulla "7 päivästä marraskuuta 1997 6 päivään marraskuuta 1998" ja ilmaisu "1 päivästä maaliskuuta 1997" ilmaisulla "1 päivästä huhtikuuta 31 päivään elokuuta 1998"; ii) Korvataan b alakohdassa ilmaisu "2 päivästä marraskuuta 1996 31 päivään maaliskuuta 1997" ilmaisulla "7 päivästä marraskuuta 1997 31 päivään maaliskuuta 1998"; iii) Kumotaan c ja d alakohta. b) Kumotaan 5 kohta. 7) Lisätään 16 artiklaan kohta seuraavasti: "Koekalastuksen harjoittaminen CCAMLR:n sopimusalueella on kielletty, jollei siihen ole annettu lupaa liitteen V mukaisesti". 8) Korvataan 18 artikla seuraavasti: "18 artikla Ravunpyynti määritellään sellaiseksi kaupalliseksi toiminnaksi, jossa kohdelaji on jokin rapujen ryhmään kuuluva (Decapoda, alalohko Reptantia)." 9) 19 artiklassa: a) Korvataan a alakohta seuraavasti: "a) rapuja FAO-suuralueella 48.3 Etelämanner 7 päivästä marraskuuta 1997 6 päivään marraskuuta 1998". b) Korvataan b alakohdassa ilmaisu "maaliskuun 1 päivästä elokuun 31 päivään 1997" ilmaisulla "1 päivästä huhtikuuta 31 päivään elokuuta 1998". c) Korvataan c alakohta seuraavasti: "c) Champsocephalus gunnari -lajia FAO-alueella 48.3 Etelämanner 7 päivästä marraskuuta 1997 31 päivään maaliskuuta 1998". d) Korvataan d alakohdassa ilmaisu "marraskuun 2 päivästä 1996 elokuun 31 päivään 1997" ilmaisulla "7 päivästä marraskuuta 1997 6 päivään marraskuuta 1998". e) Kumotaan e alakohta. 10) Korvataan liite I tämän asetuksen liitteellä I. 11) Kumotaan liite II. 12) Muutetaan liite IV tämän asetuksen liitteessä II olevien muutosten mukaisesti. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä marraskuuta 1998. Neuvoston puolesta E. HOSTASCH Puheenjohtaja (1) EYVL L 6, 10.1.1998, s. 1 (2) EYVL L 252, 5.9.1981, s. 26 (3) EYVL L 171, 6.7.1994, s. 7 LIITE I "LIITE I VAADITTAVAT TIEDOT RAVUNPYYNNISTÄ FAO-SUURALUEELLA 48.3 ETELÄMANNER Tiedot saaliista ja pyyntiponnistuksesta: Pyyntimatkan kuvaus: Pyyntimatkan koodi, aluksen koodi, luvan numero, vuosi. Merran kuvaus: Kaaviot ja muut tiedot, mukaan lukien merran muoto, mitat, silmäkoko, suppilon sijainti, aukko ja suunta, kammioiden määrä, poistoaukko. Pyyntiponnistuksen kuvaus: Päivämäärä, kellonaika, pyydyksen laskupaikan leveys- ja pituusasteet, pyydyksen laskun kompassilukemat, laskettujen mertojen kokonaismäärä, mertojen tiheys siimassa, kadotettujen mertojen määrä, syvyys, vedessäoloaika, syöttityyppi. Saaliin kuvaus: Aluksella pidetyn saaliin määrä ja paino, kaikkien lajien sivusaaliit (ks. taulukko 1), nouseva rekisteröintinumero, jolla saalis voidaan yhdistää näytteitä koskeviin tietoihin. >TAULUKON PAIKKA> Biologiset tiedot: Näitä tietoja varten rapuotos on otettava siimasta, joka on vedetty juuri ennen keskipäivää, keräämällä siimaan tietyin välein asetettujen useiden mertojen koko sisältö niin, että osanäyte koostuu 35-50 yksilöstä. Pyyntimatkan kuvaus: Pyyntimatkan koodi, aluksen koodi, luvan numero. Näytteen kuvaus: Päivämäärä, sijainti pyydyksen laskun alkaessa, pyydyksen laskun kompassilukemat, siiman numero. Tiedot: Laji, sukupuoli, vähintään 35 yksilön pituus, esiintyykö rhizocephalan-loista vai ei, tiedot rapujen käytöstä (pidetty, heitetty pois, hävitetty), sen merran rekisteröintinumero, josta rapu on saatu." LIITE II MUUTOKSET LIITTEESEEN IV 1. Korvataan 2 kohdan ensimmäinen virke seuraavasti: "Pitkäsiimoja saa laskea ainoastaan yöllä (eli merenkulullisten hämärien (nautical twilight) välisen pimeän aikaan; hämärän ajankohdat on merkitty merenkulkualmanakan (nautical almanac) taulukoihin kaikkien leveysasteiden osalta paikallisina aikoina kultakin päivältä. Kaikki aluksen toimintoja tai tarkkailijoiden ilmoituksia koskevat kellonajat on annettava siten, että ilmoitetaan aikaero GMT:hen nähden)". 2. Korvataan 3 kohta seuraavasti: "3. Kalanjätteiden heittäminen mereen on kielletty pitkäsiimoja laskettaessa. Kalanjätteiden heittämistä mereen on vältettävä pitkäsiimoja nostettaessa. Jos kalanjätteiden päästämistä mereen noston aikana ei voida välttää, se on tehtävä aluksen toiselta puolelta kuin miltä pitkäsiimat nostetaan." 3. Kumotaan 8 kohta.